# Daugavpils valstspilsētas pašvaldības domes 2025. gada 16.janvāra

# saistošo noteikumu Nr.1 “Grozījums Daugavpils valstspilsētas pašvaldības domes 2023.gada 17.augusta saistošajos noteikumos Nr.11 “Par līdzfinansējuma samaksas kārtību pašvaldības izglītības iestādēs, kuras īsteno profesionālās ievirzes

# un interešu izglītības sporta programmas”” paskaidrojuma raksts

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1.Mērķis un nepieciešamības pamatojums. | Saskaņā ar Izglītības likuma 12. panta 2.1 daļu, kas noteic, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs, Daugavpils valstspilsētas pašvaldības dome 2023. gada 17. augustā izdeva saistošos noteikumus Nr. 11 (turpmāk – Saistošie noteikumi Nr. 11), paredzot līdzfinansējumu par izglītības ieguvi pašvaldības dibinātas profesionālās ievirzes sporta izglītības iestādēs. Šo noteikumu 12. punkts paredz, ka līdzfinansējuma maksa tiek izlietota mācību procesa nodrošināšanai un izglītības iestādes pedagogu mēneša darba algas likmes palielināšanai.  Ar mērķi turpmāk līdzfinansējuma maksu izlietot arī profesionālo ieviržu sporta izglītības iestāžu sporta treneru cita veida atlīdzībai (piemaksas, naudas balvas), grozījums Saistošajos noteikumos Nr. 11 paredz aizstāt 12. punktā vārdus “mēneša darba algas likmes palielināšanai” ar vārdu “atlīdzībai”. |
| 2. Fiskālā ietekme uz pašvaldības budžetu. | Saistošo noteikumu projekts Daugavpils valstspilsētas pašvaldības budžetu tieši neietekmē. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci. | Saistošo noteikumu projekts tiešu ietekmi uz sabiedrību nerada, kā arī neietekmē vidi, iedzīvotāju veselību, uzņēmējdarbības vidi pašvaldības teritorijā, kā arī nerada ietekmi uz konkurenci. |
| 4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām. | Administratīvā procedūra nemainās. Saistošo noteikumu Nr. 11 piemērošanā persona var vērsties Daugavpils valstspilsētas dibinātās profesionālās ievirzes sporta izglītības iestādēs. |
| 5. Ietekme uz pašvaldības funkcijām un cilvēkresursiem | Saistošie noteikumi Nr.11 izstrādāti Pašvaldību likuma 4. panta pirmās daļas 7. punktā noteiktās autonomās funkcijas izpildei - veicināt sporta attīstību.  Saistošo noteikumu projekta izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas. |
| 6.Izpildes nodrošināšana | Saistošo noteikumu projekta izpildi nodrošina profesionālas ievirzes sporta izglītības iestādes. |
| 7. Prasību un izmaksu samērīgumu pret ieguvumiem, ko sniedz mērķa sasniegšana. | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām. | Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām.  Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 27. novembra līdz 2024. gada 11. decembrim (ieskaitot).  Par saistošo noteikumu projektu **netika** saņemti sabiedrības viedokļi. |

Daugavpils valstspilsētas pašvaldības

domes priekšsēdētāja 1.vietnieks  *(personiskais paraksts)* A.Vasiļjevs